stanford-oval/wikipedia huggingface dataset:
מזמור חג המולד (סרט, 1908)
הערות שוליים

↑  Guida, Fred (2000). A Christmas Carol and Its Adaptations: A Critical Examination of Dickens's Story and Its Productions on Screen and Television. Jefferson, North Carolina: McFarland. p. 70. ISBN 9780786407385.
↑  "Moving Picture World (July-Dec 1908)". New York, Chalmers Publishing Company. 1908.
1 2  "A Christmas Carol". AFI Catalog of Feature Films. American Film Institute. נבדק ב-2016-02-06.
↑  Smith, Michael Glover; Selzer, Adam (2015). Flickering Empire: How Chicago Invented the U.S. Film Industry. New York: Columbia University Press. p. 90. ISBN 9780786407385.
מוזיאון פגי נוטברט לטבע

| --- | --- |

 מידע כללי
 סוג:  מוזיאון טבע
 כתובת:  N.2430 Cannon Drive, Chicago
 מיקום:  שיקגו 
 מדינה:  ארצות הברית 
 מבקרים בשנה:  274,600 (נכון ל־2014)
 הקמה ובנייה
 תקופת הבנייה:  ?–1857
 תאריך פתיחה רשמי:  1857 
 קואורדינטות:  41°55′36″N 87°38′07″W﻿ / ﻿41.9267°N 87.6352°W﻿ / 41.9267; -87.6352
 http://www.naturemuseum.org
  (למפת שיקגו מוגדלת) מוזיאון פגי נוטברט לטבע(למפת שיקגו רגילה) מוזיאון פגי נוטברט לטבע
 
מוזיאון פגי נוטברט לטבע – המוזיאון של האקדמיה של שיקגו למדע (באנגלית: Peggy Notebaert Nature Museum, לפעמים נקרא בקיצור "מוזיאון הטבע של שיקגו") הוא מוזיאון מדע, טכנולוגיה וטבע הערוך כמוזיאון ילדים בשיקגו. המוזיאון נוסד בשנת 1857 ונמצא במשכנו הנוכחי, מצפון לפארק לינקולן ולגן החיות שבו, מאז שנת 1999.
חלק מתערוכותיו של המוזיאון מתחלפות וחלקן קבועות. רבות מהתערוכות שבו, ממחישות עקרונות מתחום איכות הסביבה ומתחום האקולוגיה, בהיותן מעוצבות כגן שעשועים לילדים. אולם, המיצג המפורסם ביותר של המוזיאון, למעשה, אינו מוצג מוזיאוני, אלא כזה שמתאים לגן חיות; מיצג זה הוא חממה לגידול פרפרים. חממה זו מטפחת מעל למאתיים מינים של פרפרים ומשמשת מקום מחקר על אודותיהם ובסיס לשיקום אוכלוסיות פרפרים מקומיות.
המוזיאון היה מוזיאון הטבע הראשון בשיקגו וחלק גדול מאוסף המיצגים המקורי שלו נשרף בשרפה הגדולה של שיקגו, בשנת 1871. המוזיאון נבנה מחדש אך עוקל במשבר הכלכלי של שנות השמונים, של המאה התשע עשרה. הוא נבנה השלישית ונפתח בשנת 1898, במבנה שמשמש כיום את הנהלת גן החיות של פארק לינקולן.
ראו גם

מוזיאון פילד להיסטוריה של הטבע - שיקגו
מודיעין טכנולוגי

מודיעין טכנולוגי (באנגלית: "TECHINT", ראשי תיבות של "Technical Intelligence") הוא תחום במחקר המודיעין הצבאי העוסק בגילוי, הבנה וניתוח השפעתן הפוטנציאלית של מערכות נשק הנמצאות בידי האויב או שידוע כי הוא שואף להשיגן (לפתחן או לרוכשן).
במסגרת זו מתבצע גם ניתוח אודות טכנולוגיות, יכולות ותשתיות מו"פ וייצור של מדינות זרות. כמו כן, סדרי העדיפויות בין הפרויקטים הטכנולוגים של המדינה ויכולתה הכלכלית לתמוך בהם; זאת במטרה להתריע על התפתחויות מדעיות וטכנולוגיות העשויות להוות בסיס לאמצעי לחימה חדשניים, למנוע "הפתעה טכנולוגית" ולאפשר פיתוח כלים יעילים כנגדם.
מודיעין מדעי - תחום העוסק בגילויים מדעיים של היריב בתחום מדעי הטבע והמדעים מדויקים כמו פיזיקה, כימיה, מתמטיקה ומדעי כדור הארץ. על אף שנבדל ממנו, העוסקים בו יפעלו לעיתים תחת מסגרת "המודיעין הטכנולוגי".
זאת ועוד, המודיעין מאפשר אימוץ טכנולוגיות שפותחו בידי מדינה זרה. אין לבלבל בין מודיעין טכנולוגי למודיעין שהתקבל באמצעים טכניים (בדומה לסיגינט וויזינט).
מאפיינים

איסוף – מידע טכנולוגי יכול להתקבל ממגוון מקורות. מידע רב מתקבל ממקורות גלויים: פרסומים בתקשורת על התפתחויות טכנולוגיות, מצעדי ראווה צבאיים, ספרות מקצועית, תערוכות צבאיות, כתבי עת מדעיים ועלוני מידע מטעם יצרניות אזרחיות. מקורות גלויים עלולים לכלול טעויות ואף להכיל מידע מוטה במתכוון כחלק מהונאה. דרך מקובלת נוספת לאיסוף מידע היא על בסיס אמש"ט (איסוף מסמכים ושלל טכני) שהתקבל לאחר שליטה בשטח האויב או כ"נפל" בשטח המדינה. הגורמים העומדים במרכז הצי"ח (ציון ידיעות חיוניות) למעקב מודיעיני הם התעשיות הביטחוניות והאוניברסיטאות של המדינה היריבה. כמו כן, מתקיים לעיתים מעקב אחר חברות יצרניות פרטיות שמוצרן משמשות באמל"ח.
הכשרה – קציני המודיעין נדרשים להיכרות מעמיקה הן בהיבט המודיעיני והן בהיבט הטכנולוגי ובחידושים המדעיים. כמו כן, נדרש מהחוקרים חשיבה רב תחומית שכן פיתוח של מערכות נשען לרוב על היכולת לשלב מגוון רחב של טכנולוגיות (כגון אלקטרוניקה, אופטיקה, בליסטיקה, חומרים, מחשבים, אווירודינמיקה, בינה מלאכותית, גרעין וכו').
שיח מול דרג צבאי בכיר ומקבלי החלטות – קיים קושי מובהק בהבהרת ממצאי המודיעין הטכנולוגי לקברניטים, שאינם מומחים לתחום מדעי או טכנולוגי, באופן שבו יבינו בצורה איכותית את ההשלכות והמשמעויות העתידיות לשדה הקרב. על אף שמדובר בפרטי מידע טכנו-טקטיים, בשל חשיבותם והשפעתם מיוחסים לרוב כמודיעין אסטרטגי.
מבצעים בהיסטוריה

לאורך ההיסטוריה יצאו לפועל מספר רב של מבצעים במטרה לאסוף מודיעין טכנולוגי אודות יכולות היריב. מבצעים שפורסמו בגלוי:
"מבצע בייטינג" – פשיטה של כוחות בריטיים משולבים לתפיסת רכיבי רדאר וירצבורג בברונוואל שבצרפת במהלך מלחמת העולם השנייה אשר נערכה ב-27–28 בפברואר 1942.
"מבצע פייפרקליפ" – מבצע שביצעו אנשי המשרד לשירותים אסטרטגיים של ממשלת ארצות הברית מיד לאחר מלחמת העולם השנייה לאיתור וגיוס מדענים בכירים נאצים בגרמניה, בברית המועצות ובמדינות נוספות, כדי לשלב אותם במחקרים בארצות הברית, בתקופת המלחמה הקרה.
"תרנגול 53" – מבצע בו השתלטו כוחות צה"ל על תחנת מכ"ם מצרית בראס ע'אריב, והביאו את המתקן לישראל לצורך ניתוח. הפעולה נערכה במהלך מלחמת ההתשה, בלילה שבין 26 ו-27 בדצמבר 1969, והשתתפו בה יחידות מחטיבת הצנחנים (גדוד 50 וסיירת צנחנים) ומחיל האוויר, והיא נחשבת לאחת הפעולות הנועזות והיצירתיות בתולדות צה"ל.
ערצב 19 – במסגרת הכנות למבצע המוסד אסף מודיעין על מערכת ה-SA-6. בכיר המוסד נחיק נבות כתב:
כמענה לאילוץ האופרטיבי החדש, הצלחנו להשיג ממדינה ידידותית את המפרטים הטכנו-אלקטרוניים המדוייקים של הטילים הללו. המידע עבר במהירות למטה חיל האוויר בקריה ומשם לטייסים בבסיסי חיל האוויר, שלמדו להכיר את הטילים ומערכותיהם ופיתחו תורת לחימה להתמודד איתם ביום פקודה.
ב-2007 הרפובליקה העממית של סין, ככל הנראה, ביצעה מתקפת סייבר כנגד חברת לוקהיד מרטין ואספה מידע סודי על מטוסי ה-F-35. בהמשך אף נטען שאלו השתמשו במידע 7 שנים מאוחר יותר במסגרת פיתוח המטוס J-20.
הפתעה טכנולוגית

"הפתעה טכנולוגית" הוא ביטוי להופעתו או חשיפתו של אמצעי לחימה או תו"ל לחימה חדש בידי יריב, שעלול להגדיל באופן משמעותית את הפער במאזן הכוחות בין הצדדים ולגרימת אבדות רבות. הפתעה טכנולוגית יכולה לנבוע מכך ש:
המודיעין נכשל בגילויו
המודיעין גילה אודותיו אך נכשל בניתוח משמעות האיום שלו
המודיעין גילה אודותיו אך משמעות האיום אינה העוברה לדרג הבכיר ומקבלי החלטות או הועברה אך אלו לא נקטו פעולות לצמצום האיום עקב סיבות פוליטיות, פער טכנולוגי או כל סיבה אחרת.
חשיפת אמצעי הלחימה אינה חייבת להתקיים בשדה הקרב על מנת להגדיל את מספר האבדות, אלא יכולה דווקא להתקיים טרם פרוץ המלחמה ליצירת לחץ פסיכולוגי על היריב לסגת מהרצון לבצע תקיפה.
הפתעה טכנולוגית > דוגמאות להפתעות טכנולוגיות

הופעת המיג-15 כנגד המטוסים אמריקאים במלחמת קוריאה והשימוש של המטוס הרוסי במנועי סילון בריטים.
פענוח התקשורת הגרמנית שהוצפנה באמצעות מכונת ההצפנה "אניגמה" במלחמת העולם השנייה על ידי הבריטים (להרחבה - אולטרה).
השימוש ברכבי "דגן", בעלי אמצעי לראיית לילה תרמיים שהיוו כלי יעיל לזיהוי במסגרת מארבים שהתקיימו 1968–1970 בבקעת הירדן.
במסגרת מלחמת יום הכיפורים התקיימו מספר הפתעות טכנולוגיות:
צבאות ערב ובמיוחד צבא מצרים, עשו שימוש נרחב בטילי הסאגר - טילים נגד טנקים שהצליחו לפגוע ביעילות בכוחות המסתערים של צה"ל. חיל השריון הישראלי, שהופתע מצורת ההפעלה המאסיבית של הנשק, לא היה מתורגל להתמודד עם האיום החדש ונאלץ לפתח תוך כדי הקרבות שיטות התמודדות עם הטיל.
הפעלת מערכות הטק"א SA-6, היעילות נגד מערכות הטסות בגובה נמוך, כנגד חיל האוויר הישראלי במלחמת יום הכיפורים היוו הפתעה לעומת הערכת המודיעין כי באלו לא יעשה שימוש.
בזירה הימית, חיל הים הישראלי גיבש מענה טקטי רחב כנגד טיל הים-ים SS-N-2 סטיקס שהיה בשימוש הצבא המצרי. המענה הטכנולוגי כלל פיתוח ויישום של מערכת "שלדג", לגילוי מכ"ם, "אבשלום", רקטה לפיזור מוץ להטעיית מכ"ם האויב, ומערכת "אמנון", להגנה עצמית.
יחידות למחקר מודיעין טכנולוגי > ישראל

בישראל הגוף האמון על מחקר זה הוא "זירת מודיעין טכנולוגי" תחת חטיבת המחקר באגף המודיעין של צה"ל.
יחידות למחקר מודיעין טכנולוגי > ארצות הברית

בארצות הברית ישנם מספר גוף האמונים על מודיעין טכנולוגי:
המרכז הלאומי לביון רפואי והמרכז מודיעין החלל והטילים, הכפופים לסוכנות הביון של משרד ההגנה האמריקני (DIA)
המרכז הלאומי למודיעין אוויר וחלל (NASIC) תחת חיל האוויר של ארצות הברית
המרכז הלאומי למודיעין קרקעי (NGIC) הכפוף לפיקוד המודיעין והביטחון של צבא ארצות הברית
הסוכנות לביטחון לאומי
יחידות למחקר מודיעין טכנולוגי > רוסיה

עד 2003 פעל ברוסיה גוף מרכזי אחד למודיעין טכנולוגי: הסוכנות הפדרלית למידע ולתקשורת ממשלתית. במרץ 2003 נערכה רפורמה פדרלית בגופי הרשות המבצעת ומאז ישנם מספר גופים במדינה האמונים על מודיעין טכנולוגי:
המינהל הששי של המינהל הראשי של המטה הכללי הרוסי
מחלקה X בסוכנות הביון הרוסית
המרכז לביטחון מידע הכפוף לשירות הביטחון הפדרלי
השירות לתקשורת מיוחדת ומידע של שירות האבטחה הפדרלי
לגופים אלה נוספה גם היחידה למבצעי מידע הכפופה למשרד ההגנה של רוסיה.
לקריאה נוספת

ר.ו. ג'ונס, מלחמה סודית ביותר (המודיעין הבריטי 1939-1945), תל אביב: משרד הביטחון, 1984
יצחק בן ישראל, הפילוסופיה של המודיעין, תל אביב: משרד הביטחון, 1999
הערות שוליים

↑  Joint Publication 1-02 Department of Defense Dictionary of Military and Associated Terms (עמ' 238), מחלקת ההגנה של ארצות הברית, ‏15 בפברואר 2016(באנגלית)
↑  Gus W. Weiss, The Farewell Dossier: Duping the Soviets, Studies in Intelligence - Central Intelligence Agency, ‏1996
↑  נחיק נבות, תבל ומלואה: סיפורו של איש מוסד, הוצאת כנרת, זמורה ביתן, 2015, עמ' 129
↑   המטוס החמקן הסיני נראה לכם מוכר? אולי כי הם גנבו אותו מהאמריקאים, באתר TheMarker‏, 17 במרץ 2014
↑  יואב לימור, "כנגד ארבע זירות". המודיעין 2015, באתר ישראל היום, 22 באפריל 2016
קרון האנטנה של מכ"ם ה-P-12 וקרון הפיקוד שנלקחו במסגרת מבצע "תרנגול 53" לצורך ניתוח טכנולוגי
מטרופולין מוסקבה

| --- | --- |

 מדינה:  רוסיה רוסיה
 שטח:  5,698 קמ"ר
 אוכלוסייה:  ‏
  ‑ במטרופולין:  17,125,000 (2020)
 קואורדינטות:  55°40′00″N 37°30′00″E﻿ / ﻿55.6667°N 37.5°E﻿ / 55.6667; 37.5 
 אזור זמן:  UTC+3
  מפת מיקום  מפה מפורטת    he tabBackground:;tabBorder:#aaa;defaultTab:0;
מטרופולין מוסקבה הוא אחד מהמטרופולינים הגדולים בעולם, והגדול ביותר ברוסיה, ובשטחו מתגוררים יותר מ-17 מיליון תושבים. על פי הערכות השירות הפדרלי לסטטיסטיקה ממלכתית, האוכלוסייה הכוללת במוסקבה ובמחוז מוסקבה היא 20,349,638 נפש (2021).
בשנת 2020 מטרופולין מוסקבה דורג במקום ה-15 בעולם מבחינת אוכלוסייה - 17 מיליון ו-125 אלף איש. מטרופולין מוסקבה הוא הגדול ביותר באירופה, והוא פי שלושה גדול יותר ממטרופולין סנקט פטרבורג הבא אחריו. בשנת 2025 אוכלוסיית מטרופולין מוסקבה עשויה להגיעה עד 21 מיליון איש.[דרוש מקור]
המבנה וההרכב של מטרופולין מוסקבה

מטרופולין מוסקבה בקנה מידה צר כולל ערים הסמוכות ישירות לגבול עם מוסקבה. זוהי מה שנקרא החגורה הקרובה של ערי הלוויין.
בגישה הקלאסית, מטרופולין מוסקבה היא בעלת שתי חגורות פרבריות.
בקנה מידה רחב, מחוז מוסקבה כולל את מוסקבה ואת מחוז מוסקבה (אזור הבירה) עם חגורה שלישית.
המבנה וההרכב של מטרופולין מוסקבה > חגורת ערים ראשונה

החגורה הפרברית הראשונה (הקרוב), על פי גלושקובה, כוללת ערי לוויין של מוסקבה הממוקמות במרחק של 10-15 ק"מ מכביש הטבעת של מוסקבה: חימקי,  דולגופרודני, מיטישצ'י, קורוליוב, בלאשיחה, ראוטוב, ליוברטסי, וידנויה, אודינצובו, קרסנוגורסק, זלנוגרד (רשמית חלק ממוסקבה).
למושג חגורת הפרברים הקרובה מתייחס המושג LPZP (רו') (חגורת מגן יער פארק מוסקבה, שיחד עם העיירות והערים הנמצאות בשטחה, היוותה רשמית חלק ממוסקבה בין השנים 1960 ל-1961). הערים קורוליוב (קלינינגרד) וז'לזנודורוז'ני לא נכללו ב-LPZP של מוסקבה.
על פי קריטריונים אלו, ניתן לפרט את רשימת הערים בחגורה הקרובה וכוללת את הערים הבאות:
אודינצובו
קרסנוגורסק
חימקי
דולגופרודני
לובניה
מיטישצ'י
קורוליוב
בלאשיחה
ראוטוב
ליוברטסי (אנ')
קוטלניקי (אנ')
דזרז'ינסקי (אנ')
ליטקרינו (אנ')
וידנויה (אנ')
כמו גם יישובים בסגנון עירוני והתנחלויות כפריות המקיפות ישירות את  מוסקבה ומחוז מוסקבה.
הערות שוליים

↑  http://www.demographia.com/db-worldua.pdf
| מוסקבה |
| --- | --- | --- |
| תולדות מוסקבה | נסיכות מוסקבה • הקרב על מוסקבה • מוסקבה החדשה |  |
| ממשל ופוליטיקה | ראש עיריית מוסקבה (1991 • 1996 • 1999 • 2003 • 2013 • 2018 • 2023 • 2028) הדומה העירונית של מוסקבה (1993 • 1997 • 2001 • 2005 • 2009 • 2014 • 2019) • בית עיריית מוסקבה • הבית הלבן • בניין הדומה • בניין גוסטרוי • בניין משרד החוץ |  |
| מחוזות מוסקבה | מחוז מרכז • מחוז צפון • מחוז צפון מזרח • מחוז מזרח • דרום מזרח • מחוז דרום • מחוז דרום מערב • מחוז מערב • מחוז צפון מערב • מחוז זלנוגרד • מוסקבה החדשה • טרויצק |  |
| השכלה ותרבות | האוניברסיטה הממלכתית • הספרייה הממלכתית • פסטיבל הסרטים הבינלאומי במוסקבה • התזמורת הפילהרמונית • VGIK |  |
| מוזיאונים | המוזיאון ההיסטורי הממשלתי • גלריית טרטיאקוב • מוזיאון פושקין • המוזיאון להיסטוריה של מוסקבה • המוזיאון לאדריכלות הרוסית ע"ש שצ'וסב • מוזיאון החלל הרוסי • המוזיאון הזואולוגי של אוניברסיטת מוסקבה • מרכז התערוכה של כל רוסיה • מרכז התערוכות והכנסים סוקולניקי |  |
| כיכרות | כיכר מנז' • כיכר רבוליוציי • כיכר תיאטרלנאיה • כיכר פושקינסקאיה • כיכר לוביאנקה • כיכר קומסומולסקאיה • כיכר בולוטנאיה • כיכר ארבאט • כיכר אירופה • כיכר סטאריה • כיכר טריומפלנאיה  • כיכר בורוביצקאיה |  |
| שדרות ורחובות | רחוב טברסקאיה • ארבאט • רחוב ארבאט החדש • קוטוזובסקי פרוספקט • פטרובקה • פרוספקט מירה • לנינגרדסקי פרוספקט • לנינסקי פרוספקט |  |
| מבני תרבות | תיאטרון בולשוי • תיאטרון הצבא הרוסי • קרמלין איזמאילובו |  |
| צבא וביטחון | משטרת העיר • לוביאנקה • בניין משרד ההגנה |  |
| כלכלת מוסקבה | מוסקבה סיטי • הבורסה • המטבעה • גום • צום • מוסאנרגו • MGTS |  |
| תחבורה ציבורית | מטרו • מטרו 2 • חשמלית • כביש הטבעת • הטבעת המרכזית • הקוטרים המרכזיים • נמל התעופה דומודדובו • נמל התעופה ונוקובו • נמל התעופה שרמטייבו • תחנת האוטובוסים המרכזית • תחנת האוטובוסים שערי דרום • תחנת האוטובוסים שערי צפון • מונורייל • רכבל • הרכבת המהירה לסנקט פטרבורג |  |
| כנסיות ומבני דת | קתדרלת ישו המושיע • בית הכנסת קורל • הקתדרלה הקתולית • מסגד הקתדרלה • מנזר דונסקוי • מנזר נובוספסקי • קתדרלת קאזאן • מנזר דנילוב |  |
| ספורט | המתחם האולימפי לוז'ניקי • קומפלקס הספורט אולימפיסקי • אולימפיאדת מוסקבה (1980) • קרמלין קאפ • מונדיאל 2018 • אוטקריטיה ארנה • VEB ארנה • VTB ארנה • RZD ארנה • מגה-ספורט ארנה • צסק"א ארנה • אליפות העולם באתלטיקה 2013 • גמר ליגת האלופות 2008 |  |
| פארקים וגנים ציבוריים | פארק זריאדיה • פארק גורקי • ודנ"ח • לוסיני אוסטרוב • פארק סוקולניקי • פארק איזמאילובסקי • פארק ביטצבסקי • אי החלומות |  |
| אנדרטאות ופסלים | הפועל ואשת הקולחוז • פסל פיוטר הגדול • אנדרטת מינין ופוז'ארסקי • אנדרטת כובשי החלל • שער הניצחון • פסל ולדימיר הגדול  • אנדרטת יורי גגארין |  |
| אתרי מורשת עולמית | הקרמלין • הכיכר האדומה • מנזר נובודוויצ'י • כנסיית העלייה השמיימה בקולומנסקויה |  |
ערך זה הוא קצרמרבנושא מוסקבה. אתם מוזמנים לתרום לוויקיפדיה ו.
מיס סקנדינביה

מיס סקנדינביה הייתה תחרות יופי לנשים מרחבי סקנדינביה.
ב-1961 נערכה לראשונה תחרות "מיס צפון" ברייקיאוויק בה התמודדו חמש מתמודדות, מתמודדת אחת מכל חמש מדינות סקנדינביה (שוודיה, נורווגיה, דנמרק, איסלנד ופינלנד).
בשנת 1963 נערכה התחרות בהלסינקי ולראשונה בשם "מיס סקנדינביה".
מ-1964 החלו להתמודד בתחרות שתי מתמודדות מכל מדינה.
ב-2005 אורגנה התחרות בפעם האחרונה וב-2006 חדלה להתקיים עקב התאחדותה עם תחרות "מיס הים הבלטי", בה מתמודדות בנות ממדינות הגובלות בים הבלטי.
רשת השידור הציבורית של פינלנד "Yle" שידרה את התחרות ולקחה חלק פעיל בארגונה.
ב-1964 ו-1965 לניטה אייריסטו הנחתה את התחרות.
הערות שוליים

↑  Scandinavia, archive.is, ‏2006-05-06
↑  Baltic/Scandinavia, archive.is, ‏2006-10-17
ערך זה הוא קצרמרבנושא סקנדינביה ובנושא תרבות. אתם מוזמנים לתרום לוויקיפדיה ו.
מיכאל יורק

מיכאל יורק (בגרמנית: Michael Jurack; נולד ב-14 בפברואר 1979 בשטראובינג, גרמניה) הוא ג'ודוקא גרמני. מדליסט ארד מאולימפיאדת אתונה 2004.
קריירה

ב-24 בנובמבר 2001, זכה יורק לראשונה באליפות גרמניה. בשנת 2001 הוא זכה בשתי מדליות ארד ואחת זהב בטורנירים בינלאומיים. בספטמבר 2003 התחרה באליפות העולם וסיים במקום השביעי. במאי 2004 הוא סיים במקום החמישי באליפות אירופה לאחר שהפסיד בקרב על מדליית הארד. ב-19 באוגוסט 2004, מיכאל יורק התחרה באולימפיאדת אתונה וזכה במדליית ארד. בסיבוב הראשון יורק ניצח את וסיליוס איליאדיס היווני, בסיבוב השני הוא ניצח את אוריידיס דספיינה הקובני וברבע הגמר גבר על גילאן לומייר הצרפתי. בחצי הגמר הפסיד לסונג-הו ג'אנג הקוריאני ובקרב על מדליית הארד ניצח בריתוק ואיפון את מובלוד מיראלייב האזרי.
בשנים שלאחר המדליה האולימפית יורק המשיך לצבור מדליות בטורנירים בינלאומיים קטנים, מדליית זהב בטורניר גביע העולם בהמבורג בשנת 2005 ומדליית כסף בשנת 2007 בטורניר האופן ברוטרדם. במרץ 2008 זכה במדליית ארד בגביע העולם פראג (World Cup Prague) אך מאוחר יותר באותה שנה לא נבחר להיות הנציג הגרמני לאולימפיאדת בייג'ינג בקטגוריית המשקל שלו.
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
מוסוניוס רופוס

| --- | --- |
 לידה:  25 וולסיניי, איטליה 
 פטירה:  95 (בגיל 70 בערך) 
 זרם:  האסכולה הסטואית 
 תחומי עניין:  פילוסופיה 
 עיסוק:  פילוסוף 
 מדינה:  רומא העתיקה 
 
מוסוניוס רופוס (25–80 לספירה) היה פילוסוף סטואי רומי.
נולד בוולסיניי (שהייתה עיר עתיקה באטרוריה שבאיטליה). בשנת 65  לספירה הוגלה מרומא אל האי גיארוס שבים האיגאי, לאחר שנאשם בהשתתפות בקשר פיסו שמטרתו הייתה לרצוח את נירון. בשנת 68, אחרי מות נירון, שב לרומא. כאשר פרצה מלחמת האזרחים, מוסוניוס רופוס יצא לקראת אנשי צבאו של אספסיאנוס והרצה בפניהם על יתרונות השלום ועל מוראות המלחמה. הוא זכה להערכה רבה והפך לידידו של הקיסר אספסיאנוס.
מוסוניוס רופוס הגדיר את הפילוסופיה כלימוד של התנהגות טובה. לדעתו, על האדם להתנהג בהתאם למידות הטובות. אין המדובר בתאוריה אלא בהתנהגות של חיי יום-יום. אדם המתנהג ביושר הוא פילוסוף אמיתי. מוסוניוס רופוס דרש מן הגברים אותה מידה של מוסריות מינית שהם דורשים מנשותיהם. לדעתו, יחסי מין מותרים רק במסגרת הנישואים, ולצורך פרייה ורבייה בלבד. הוא הטיף לשוויון בחינוך בין המינים וקידם בברכה השתתפות נשים בשיעוריו. הוא קיבל כתלמידיו גם עבדים.
אחד מתלמידיו היה הפילוסוף היווני המפורסם אפיקטטוס, שהחל את דרכו כעבד שהשתתף בשיעוריו של מוסוניוס רופוס ברומא.
לקריאה נוספת

מוּסוֹנְיוּס רוּפוּס – שתי שיחות פילוסופיות (תרגם מיוונית והקדים מבוא: יוחנן גלוקר). דחק א', 2011.
מוזיאון פברז'ה (באדן-באדן)

ערך זה עוסק במוזיאון פברז'ה בגרמניה. אם התכוונתם למוזיאון פברז'ה ברוסיה, ראו .
| --- | --- |

חזית המוזיאון
 מידע כללי
 סוג:  גלריה 
 על שם:  פטר קארל פברז'ה 
 כתובת:  Sophienstraße 30 
 מיקום:  באדן-באדן 
 מדינה:  גרמניה 
 מייסדים:  אלכסנדר איבנוב 
 הקמה ובנייה
 תקופת הבנייה:  ?–2009
 תאריך פתיחה רשמי:  9 במאי 2009 
 קואורדינטות:  48°45′44″N 8°14′36″E﻿ / ﻿48.7621°N 8.2434°E﻿ / 48.7621; 8.2434
 faberge-museum.de
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונימוזיאון פברז'ה(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונימוזיאון פברז'ה(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןמוזיאון פברז'ה(למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןמוזיאון פברז'ה
 
מוזיאון פברז'ה בבאדן-באדן הוא המוזיאון הראשון בעולם המוקדש ליצירותיו של הצורף פטר קארל פברז'ה. הוקם בשנת 2009 על ידי האספן אלכסנדר איוואנוב, בעיר הנופש הגרמנית באדן-באדן.
אוסף המוזיאון מכיל למעלה מ-1,500 פריטים שיצר פטר פברז'ה, לרבות אוספים של ביצת פברז'ה כדוגמת התרזה הקארליאנית וצביר הכוכבים. הביצים מוצגות במוזיאון שנבנה על ידי אלכסנדר איוואנוב בעלות של 17 מיליון יורו. לטענת איוואנוב הוא בחר לפתוח את המוזיאון בעיר הנופש באדן-באדן בשל מיקומה הנוח וכי לא היה יכול לפתוח את המוזיאון ברוסיה בשל מחסומים ביורוקרטיים
באפריל 2009 חברה בשם פברז'ה בע"מ הרשומה באיי קיימן תבעה בעלות על מותג פברז'ה ובשל כך בשנתו הראשונה נאסר על המוזיאון לפרסם תחת השם פברז'ה. בינואר 2010 בית המשפט בגרמניה אישר למוזיאון להשתמש בשם פברז'ה.
במאי 2012, נפתחה תערוכת Gold of the World המכילה יותר ממאה פריטי זהב טהור מתקופות שונות.
עד 2014, הפריט החשוב ביותר במוזיאון היה ביצת הפברז'ה רוטשילד, שהייתה מתנתה של ביאטריס רוטשילד לכלת אחיה. איוואנוב רכש את הביצה תמורת 18.5 מיליון דולר במכירה פומבית שנערכה בבית כריסטי'ס ב-28 בנובמבר 2007. בשנת 2014 תרם איוואנוב את הביצה לממשלת רוסיה ובדצמבר 2014, נשיא רוסיה ולדימיר פוטין העניק את הביצה כמתנה למוזיאון ארמיטאז' שבסנקט פטרבורג, רוסיה במלאת 250 שנה למוזיאון. ימים לפני הענקת המתנה, אנשי מכס בריטים וגרמניים פשטו על מוזיאון הפברז'ה בחיפוש אחר הביצה. המוזיאון הצהיר במחאה כי פעולת אנשי המכס הייתה מוטת פוליטית, בעקבות המתיחות בין רוסיה למדינות המערב על רקע משבר אוקראינה.
הערות שוליים

↑  Открытие Музея Фаберже
↑  Russian billionaire feathers his Fabergé nest egg, Independent
↑  Ivanov Vies Faberge, Boosts $2 Billion Museum Collection, Bloomberg
↑  "Fabergé Museum opens a new permanent exhibition dedicated to gold jewelry over the past 2,500 years", Art Daily
↑  AP, הביצה של רוטשילד גרפה 18.5 מיליון דולר, באתר ynet, 28 בנובמבר 2007
↑  Matlack, Carol (15 בדצמבר 2014). "Putin, the Oligarch, and the Tax Dispute Over a $14 Million Fabergé Egg". Bloomberg Business. נבדק ב-11 במרץ 2015. {{cite news}}:  (עזרה)
↑  "Interview with Alexander Ivanov". Moskovskij Komsomolets. 9 בדצמבר 2014. נבדק ב-12 במרץ 2015. {{cite web}}:  (עזרה)
↑  "Putin, the Oligarch, and the Tax Dispute Over a $14 Million Fabergé Egg". 16 בדצמבר 2014 – via www.bloomberg.com. {{cite web}}:  (עזרה)
| --- | --- |
בקרת זהויות :  GND: 1100086463  ISNI: 0000 0004 9507 559X  LCCN: no2018085968  VIAF: 7146332806918731280   WorldCat (עם VIAF): 7146332806918731280 
ערך זה הוא קצרמרבנושא מוזיאונים ובנושא גרמניה. אתם מוזמנים לתרום לוויקיפדיה ו.
מיון בחירה

מיון בחירה
מיון בחירה (באנגלית: selection sort) הוא אלגוריתם מיון השוואתי פשוט אך לא יעיל.
זמן הריצה הממוצע של האלגוריתם הוא  \Theta \left(n^{2}\right) פעולות (כמו, למשל, מיון בועות). מבחינת צריכת זיכרון האלגוריתם חסכוני, והוא דורש  \Theta \left(1\right).
פרטי האלגוריתם

מצא את האיבר בעל הערך הנמוך ביותר במערך
החלף אותו עם האיבר הראשון במערך
המשך באותה שיטה על שאר המערך (ללא האיבר הראשון)
זו כנראה הדרך האינטואיטיבית ביותר למיין, אך כאמור היא איננה יעילה במיוחד במונחים של זמן ריצה.
האלגוריתם כפי שניתן לכתוב אותו בשפת Java:
void selectionSort(int[] a) {
    for (int i = 0; i < a.length - 1; i++) {
        int min = i;
        for (int j = i + 1; j < a.length; j++) {
            if (a[j] < a[min]) {
                min = j;
            }
        }
        if (i != min) {
            int swap = a[i];
            a[i] = a[min];
            a[min] = swap;
        }
    }
}
וכך ניתן לממש את האלגוריתם בשפת Python:
def selection_sort(a):
    for i in range(len(a)):
        mi = i
        
        for j in range(i + 1, len(a)):
            if a[j] < a[mi]:
                mi = j
        
        if i != mi:
            a[i], a[mi] = a[mi], a[i]
            
    return a
ניתוח זמן הריצה

אפשר לראות שהלולאות יעברו על n-1 איברים בלי שום קשר לערכים במערך. לכן בהינתן מערך בגודל n, זמן הריצה של האלגוריתם הוא קבוע, כלומר אין מקרה טוב ומקרה רע. בכל מקרה לפי צעד 3, סורקים את שארית המערך n פעמים. זה מביא אותנו לסיבוכיות של  \Theta \left(n^{2}\right).
מורגן לואיס

מורגן לואיס (אנגלית: Morgan Lewis;‏ 16 באוקטובר 1754 – 7 באפריל 1844) היה משפטן וגנרל אמריקני שכיהן כמושל הרביעי של ניו יורק.
לואיס נולד בניו יורק. אביו, פרנסיס לואיס, נמנה בין חותמי הכרזת העצמאות של ארצות הברית. בשנת 1773 הוא סיים את לימודיו האקדמיים בניו ג'רזי קולג' והחל בלימודי משפטים. לימודיו הופסקו עם פרוץ מלחמת העצמאות של ארצות הברית וגיוסו לשורות הצבא. בספטמבר 1776 מונה לואיס למפקד בכיר בחזית הצפון בדרגת קולונל. בשנת 1779 הוא נישא לגרטרוד ליווינגסטון, אחותו של אדוארד ליווינגסטון.
בתום  המלחמה השלים לואיס את לימודי המשפטים. באותה עת הוא נבחר לבית הנבחרים של מדינת ניו יורק ולסנאט המדינה. מאוחר יותר הוא מונה לתפקיד שר המשפטים של ניו יורק וכיהן כשופט וכנשיא בית המשפט העליון של ניו יורק. בשנת 1804 התמודד למשרת מושל המדינה וניצח את יריבו, סגן נשיא ארצות הברית ארון בר. בשנת 1807 הסתיימה כהונתו לאחר שהפסיד בבחירות לדניאל תומפקינס.
במלחמת 1812 חזר לואיס לשירות צבאי ושירת במערב ניו יורק. לאחר מכן הוא מונה למפקד הכוחות הצבאיים בצפון המדינה.
פעילותו הציבורית בניו יורק נמשכה שנים רבות, מהן בייסוד אוניברסיטת ניו יורק ובשנים 1832–1835 כנשיא האגודה ההיסטורית של ניו יורק.
מזמור חג המולד (מחזה)

| --- | --- |

כרזה מההפקה המקורית בברודוויי 1991
 כתיבה:  צ'ארלס דיקנס עיבוד של פטריק סטיוארט
 מבוסס על:  מזמור חג המולד מאת צ'ארלס דיקנס
 סוגה:  דרמה / מונודרמה
 הצגת בכורה:  1987
 שפה:  אנגלית
 פרסים:  פרס אוליבייה 
 
מזמור חג המולד (באנגלית: A Christmas Carol) היא הצגת יחיד של השחקן האנגלי פטריק סטיוארט, עיבוד לנובלה באותו שם מאת צ'ארלס דיקנס שיצאה לאור ב-1843. המחזה מוצג בממלכה המאוחדת ובארצות הברית החל משנת 1988.
סטיוארט קיבל את ההשראה ליצור את המחזה בשנת 1986 בזמן הפקת הסרט "ליידי ג'יין". ההופעה אינה כוללת תלבושות או אביזרים, וסטיוארט מגלם בהצגה יותר משלושים דמויות. מבקרים שיבחו את הופעתו של סטיוארט, והשוו אותם לקריאות שערך דיקנס במאה ה-19.